**Bevezetés a gyermekfilozófiába**

**(2024/2025.tanév, II. szemeszter, BTA2262)**

**A tantárgy elsajátításának célja:**

A kurzus elsődlegesen azt a feladatot tűzi maga elé, hogy a filozófiai és etikai problémáknak a nem felnőtt gondolkodás logikájával és fogalmi apparátusával történő feldolgozását valósítsa meg. A kurzus végeztével a tanító szakos hallgatók rendelkeznek a gyermek megismerésére vonatkozó releváns filozófiai tudással, képessé válnak építeni a gyermekek előzetes tapasztalataira, cselekvő közösségi részvételükre. Tevékenységüket a gyermek fejlődésének támogatása iránti elkötelezettség irányítja, felelősséget vállalnak a gyermekek gondolkodási képességének fejlődéséért. Mindez az ember és társadalom műveltségterület kiemelt feladata, amely az autonómia és a felelősségvállalás területeit is tudatosítja.

**Tantárgyi tematika és félévi követelményrendszer:**

1. Bevezetés a gyermekfilozófia alapkérdéseibe.
2. Lipman professzor programjának elméleti megközelítése.
3. Lipman professzor programjának gyakorlati kérdései, technikái.
4. Alkalmazott technikák és módszerek a gyermekfilozófiában.
5. A szókratészi kérdező közösség lényege: a beszélgetés.
6. Az osztály mint kérdező közösség.
7. Tantárgyi esszé
8. A személyes hatékonyság fejlesztésének megközelítése.
9. Az erkölcstan tanításának támogatása: módszerek, tervezés, olvasmányok.
10. A gyerekek problémamegoldási és bizonyítási képességének fejlesztése.
11. A boldogság taníthatósága, érzelmi intelligencia és reziliencia fejlesztése.
12. A tanító szerepe a kérdező közösség alakításában.
13. ZH megírása (05.13.)
14. Összegzés, javítás

**A szemináriumon történő részvétel:**

A gyakorlati foglalkozásokon a részvétel kötelező. A félévi hiányzás megengedhető

mértéke teljes idejű képzésben a tantárgy heti kontaktóraszámának háromszorosa. Ennek

túllépése esetén a félév nem értékelhető (TVSz 8.§ 1.)

**Félévi követelmény:** gyakorlati jegy

**Az értékelés módja, ütemezése:**

 Tantárgyi esszé megírása az erre kijelölt órai keretben. Zárthelyi dolgozat megírása május 13-án.

**Az érdemjegy kialakításának módja:**

Bármelyik részelem (tantárgyi esszé / ZH) 50% alatti teljesítménye/hiánya elégtelen gyakorlati jegyet eredményez, melynek esetén a szorgalmi időszak legvégén, valamint a vizsgaidőszak első hetében bőséges javítási lehetőséget biztosítok a hallgatók számára.

**Szakirodalom:**

Antoine De Saint-Exupery: A kis herceg*,* Bp. Móra, 1993.

Berentés Éva: Mindenható gyermekkor – a korai évek hatása a felnőttkorra. Pro Personal, Budapest, 2022.

György Géza: Erkölcsi nevelés. Óravázlatok és szöveggyűjtemény. Debrecen, 2012.

Horváth László – Palotayné Lengváry Judit: Neveléstan. Nyíregyháza, 2002.

Körei László: A családok mentálhigiénéje. In: Margitics Ferenc (szerk.): Család – pszichológia. Kery Publishing, Budapest. 2023.

N. Sz. Júlia: Hogyan tanítsunk ésszerűségre és demokráciára: a „Gyermekfilozófia” stratégiája. Gyermekfilozófiai Szöveggyűjtemény. I-IV. kötet. 2014.

Seligman, Martin: Az optimista gyermek. Akadémiai Kiadó, Budapest, 2015.

Szirtes László*:* Gyermekfilozófia, filozófia kisiskolásoknak, Korona, Bp. 1998.

**Kötelező elektronikus tananyag:**

<https://acta.bibl.u-szeged.hu/49315/1/platonhoz_012_491-499.pdf>

<https://real.mtak.hu/56464/1/EPA00011_iskolakultura_2013_5-6_065-075.pdf>

<https://epa.oszk.hu/00900/00979/00433/pdf/EPA00979_erdelyi_muzeum_2018_4_152-159.pdf>

**Nyíregyháza, 2025. február 3. Körei László**

 **egyetemi oktató, szakmai vezető**